
Text rozhodnutia
Súd: Krajský súd Bratislava Spisová značka: 10Scud/19/2015 Identifikačné číslo súdneho spisu: 1015201540 Dátum vydania rozhodnutia: 18. 12. 2015 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2015:1015201540.1
Uznesenie Krajský súd v Bratislave v právnej veci navrhovateľky: V. T., bytom C. X/XX/X, XXXX P., M. M., proti odporkyni Sociálnej poisťovni ústredie, Ul. 29. augusta č. 8, Bratislava, o výplatu vdovského dôchodku, takto
r o z h o d o l :
Súd konanie z a s t a v u j e. Žiaden z účastníkov nemá právo na náhradu trov konania.
o d ô v o d n e n i e :
Navrhovateľka svojím návrhom zo dňa 21.8.2015 žiadala preskúmať rozhodnutie odporkyne číslo XXX XXX XXXX X zo dňa 21. júla 2015, ktorým jej odporkyňa od 1. septembra 2015 zastavila výplatu vdovského dôchodku.
Odporkyňa vydala rozhodnutie číslo XXX XXX XXXX X zo dňa 19. 11. 2015, ktorým podľa § 74 ods. 2 a 3 a § 112 ods. 4 zákona č. 461/2003 Z. z. o sociálnom poistení v znení zákona č. 310/2006 Z. z. navrhovateľke uvoľnila výplatu vdovského dôchodku od 1. septembra 2015 v sume 179,10 eur mesačne, čím navrhovateľke bolo vyhovené v celom rozsahu.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1015201540.1 (dáta aktuálne k 31. 10. 2026). Záväzné je znenie zverejnené súdom.




